Zoologie. Symbolae Sirenologicae. 97 
ejus margine interno fimbriatis, in series plures dispositis constat, [psae vero 
laminae singulae e tubulis maxima ex parte conjunctis, apice tamen liberis, 
(fimbrias apicales descriptas praebentibus) massae intertubularis ope coalitis 
componuntur, quàe acidi sulphurici ope emolliti cellulas distinctas, magnas, 
margine externo incrassatas sub microscopo ostendunt. Laminae palatinie 
corneae Balaenarum ceterum non cibis masticandis, sed animalibus integris 
capiendis et retinendis inserviunt.*) 
Foramina laminae palatinae nutritoria seu vascularia partis palatinac 
maxillie superioris, sicuti quodammodo etiam excavatio ejus lateralis, simi- 
litudinem cum Balaenis pariter manifestare videntur, quamvis foramina vas- 
culosa Rhytinae in ossibus intermaxillaribus, non autem, ut in Balaenis, in 
ipsis ossibus supramaxillaribus inveniantur, Rhytina igitur dentium defectu, 
nec non partis palatinae maxillae excavatione latiore et profundiore fora- 
minibusque vasculiferis amplioribus perforata majorem cum Balaenis affini- 
tatem offerre videtur quam reliqua Sireniorum genera. 
Ipsa vero haec similitudo in embryonibus fortasse major adhuc fuit. La- 
mina palatina in ipsis enim forsan e parte dextra et sinistra constabat ossi 
incisivo dextro et sinistro impositis, serius autem in linea media confluxis. 
Ossa incisiva enim in adultis adeo duplicia, nec non linea centralis longitu- 
dinalis eminens faciei laminae oralis, sicuti linea centralis longitudinalis 
impressa ejus palato obversa tali opinioni saltem favere videntur, 
Dentes Ornithorhynchi figura et textura Rhytinae laminis masticatorus 
haud dissimiles quidem sunt, loco insertionis autem (maxillis et mas:dibulis 
enim non palato impositi inveniuntur) differunt et transitum a laminis pa- 
latinis ad dentes genuinos et Balaenarum elasmia quodammodo exhibere vi- 
dentur. 
*) Laminae manducatoriae Rhytinae igitur functione et facie orali truncata dentibus veris ma- 
gis adpropinquantur, quam orgava ipsis analoga Balaenarum, elasmia Illigeri. 
